钦定古今图书集成/明伦汇编/氏族典/第353卷 > 《郑樵通志》 > 留志淑
## 钦定古今图书集成/明伦汇编/氏族典/第353卷 > 《郑樵通志》 > 留志淑

按《泉州府志》：“志淑，字克全，晋江人，留忠宣裔孙。弘治
乙丑进士，授温州推官，擢刑部主事，迁员外郎中，出
守杭州。浙镇守太监毕真，逆濠羽翼也，志淑悉其叵
测状，阴制之。濠反，志淑捕送狱，旋逮系伏诛。武庙统
六师征濠，宪臣以徽为襟喉地，疏志淑知徽州，徽郡
大治。迁湖广按察副使，寻转布政司参政。属邑有腴”
田数百顷，洪水决为陂塘。设法导水而复其故，仍筑
堤植柳以牢之，民呼曰“留公堤。”迁江西按察使。逾月，
转浙江布政使，未任卒。